ગત વિધાનસભા ચૂંટણી પછી પશ્ર્ચિમ બંગાળમાં હિન્દુઓ વિરુદ્ધ સાંપ્રદાયિક હિંસાની ઘટનાઓમાં ભયજનક રીતે વૃદ્ધિ થઈ છે. અત્યાર સુધી આવી ઘટનાઓમાં અનેક મૃત્યુ તેમજ બહુ સંખ્યામાં લોકો ગંભીર રીતે ઘાયલ થયા છે. અનેક ગામોમાં હિન્દુઓની સંપત્તિને નષ્ટ કરવી, મહિલાઓનું ઉત્પીડન કરવું, મંદિરો તથા મૂર્તિઓને ભ્રષ્ટ કરવી વગેરે ઘટનાઓના પરિણામે હિંદુ સમાજ આ વિસ્તારમાંથી પલાયન કરવા મજબૂર બન્યો છે. આવી જ એક ઘટનામાં ૧૦ ઑક્ટોબરના રોજ નદિયા જિલ્લાના હંસકાલી તાલુકા અંતર્ગત દક્ષિણ ગાંજાપરા વિસ્તારમાં એક દલિત સગીર બાળા મઉ રજક પર એના ઘરમાં ઘૂસી હુમલો કરી એની હત્યા કરી દીધી. ગત દિવસોમાં દુર્ગાપૂજા દરમિયાન હિન્દુઓને દુર્ગાપૂજાના પંડાલ ઊભા કરતાં અટકાવ્યા હતા. તેમજ અનેક જગ્યાએ દુર્ગાપૂજા વિસર્જન યાત્રાઓ પર હુમલા થયા હતા. શાસન આવી ઘટનાઓનું મૂક સાક્ષી બની પ્રાથમિક ફરિયાદ પણ નોંધતું નથી અને મૂક પ્રેક્ષક બની રહે છે. કોલકત્તા ઉચ્ચ ન્યાયાલયે પણ રાજ્ય સરકાર દ્વારા દુર્ગા વિસર્જન સમયે અવ્યવહારિક પ્રતિબંધ લગાવવાના સરકારના પક્ષપાતપૂર્ણ વ્યવહારની ‘અલ્પસંખ્યક તુષ્ટિકરણ’ કહી કઠોર નિંદા કરી છે.